ગઈ કાલે પ્રથમ દિવસે ઈંગ્લેન્ડની ઇનિંગ્સની ૮૧મી ઓવરમી ઓવર હતી, જ્યારે રૂટે ભારતીય બોલર ઉમેશ યાદવના એક બોલને સીધો ફટકાર્યો. યાદવે એ કેચ કરી લીધો અને બોલ હવામાં ઉછાળ્યો. ત્યાર બાદ ઉમેશ એ ઉછાળેલા બોલનો ફરી કેચ કરી શક્યો નહીં. રૂટનું કહેવું હતું કે યાદવે બોલને યોગ્ય રીતે કેચ કર્યા વિના જ બોલને હવામાં ઉછાળ્યો હતો. મેદાન પર હાજર અમ્પાયર્સે થર્ડ અમ્પાયર રોડ ટક્કરની મદદ માગી. થર્ડ અમ્પાયરે રૂટને આઉટ જાહેર કર્યો. આ ઘટના કંઈક અંશે ૧૯૯૯ના ઓસ્ટ્રેલિયા-દક્ષિણ આફ્રિકા મુકાબલા જેવી જ હતી, જ્યારે હર્શલ ગિબ્સે સ્ટીવ વોનો કેચ ઉછાળ્યો હતો. જોકે તે વખતે સ્ટીવ વોને નોટ આઉટ જાહેર કરવામાં આવ્યો હતો.